**ÚTMUTATÓ DIPLOMAMUNKA KÉSZÍTÉSÉHEZ**

**(a Debreceni Egyetem és a Fogorvostudományi Kar Tanulmányi és Vizsgaszabályzata alapján)**

**TÉMAVEZETŐ ÉS CÍM VÁLASZTÁSA**

 A DE FOK-on a témavezetők neve és az általuk meghirdetett diplomamunka címek a Dékán jóváhagyása után a Kari tájékoztatóban, a Tanrendben és a Kar honlapján kerülnek közzétételre.

Egy témavezető maximum évente 6 hallgatót (3 magyar, 3 TOK-os) vállalhat és ugyanazon cím 5 éven belül nem adható ki még idegen nyelven sem.

A felsorolásban nem szereplő téma választásához egy témavezető és a Dékán előzetes hozzájárulása szükséges.

**DIPLOMAMUNKA ELKÉSZÍTŐ KURZUS I-IV.**

* A DE FOK 4 diplomamunka előkészítő kurzust hirdet meg.
* A kurzusok felvételének előfeltétele, hogy a hallgató a FOK Oktatási Titkárság által kiadott formanyomtatványon nyújtsa be az általa választott diplomamunka címet a tervezett végzés előtt legalább 4 szemeszterrel a témavezető hozzájárulásával, melyet aláírásával igazolt. Ezzel egy időben javasolt a diplomamunka előkészítő kurzus I felvétele.
* A diplomamunka előkészítő kurzus I és II teljesítése nélkül a diplomamunka nem adható be.
* Az előkészítő kurzusok azonos félévben is teljesíthetőek.
* Az I-II előkészítő kurzusok teljesítéséről az igazolást a témavezető adja le a DE FOK Oktatási Titkárságán az adott szemeszter szorgalmi időszakának utolsó hetén (Témavezetői jellemzés adatlap I-II.). A hallgató munkáját ötfokozatú érdemjeggyel értékeli. Az adatlapot a hallgatónak és a témavezetőnek is alá kell írnia.
* Diplomamunka előkészítő kurzus III csak akkor tekinthető elfogadottnak, amennyiben a hallgató diplomamunkáját az előírt követelményeket teljesítve határidőre leadta és azt 2 bíráló további eljárásra alkalmasnak találta.
* Ebben az esetben a kurzus teljesítésének érdemjegye a témavezető illetve a 2 bíráló által megajánlott jegyek átlaga.
* Diplomamunka előkészítő kurzus IV csak akkor tekinthető teljesítettnek, amennyiben a hallgató a diplomamunkát sikeresen megvédte. Érdemjegye a védésen kerül kialakításra az elnök jóváhagyásával a bírálói értékelések, a témavezető jellemzése és a védésen előadott prezentáció figyelembe vételével.

**A DIPLOMAMUNKA JELLEGE**

* a szerző saját kísérletes vagy epidemiológiai (statisztikai elemzés) vizsgálata
* kazuisztikai (klinikopatológiai elemzés: egy betegségre vonatkozó, egy vagy több eset tanulmányozásából szerzett megfigyelések értékelő leírása)
* irodalmi összefoglaló

**FORMAI KÖVETELMÉNYEK**:

* terjedelem: a szövegtörzs terjedelme min. 20 - max. 40 gépelt oldal
* oldalméret: A4
* margók: alul-felül és jobb oldalon 2,5 cm-es, baloldalon 3 cm-es
* betűtípus: Times New Roman
* betűméret: 12-es
* sorköz: 1,5-es
* elrendezés: sorkizárt
* oldalszámozás: a szövegtörzs bevezetőjétől kezdődően a dolgozat utolsó

lapjáig, 1-től arab számokkal a lap alján, középen

* nyomtatás: kizárólag a lap egyik oldalára
* ábrák/táblázatok: mindegyike sorszámozott a szövegtörzsben történő

hivatkozás sorrendjének megfelelően, címmel és jelmagyarázattal ellátott

* irodalomjegyzék:
	+ az irodalmi hivatkozások száma lehetőleg ne legyen 20-nál kevesebb
	+ minden irodalomra hivatkozni kell a szövegtörzsben
	+ a forrásoknak ABC sorrendben kell szerepelniük az irodalomjegyzékben
	+ szerkesztését illetően a Vancouver rendszer a mérvadó (például: JADA, J Prosthet Dent irodalomjegyzéke)

**IRODALOMJEGYZÉK MINTA**

***Szakfolyóiratok***

Szerző(k): Közlemény címe. Újság neve. Évszám; Évfolyam: oldalak.

1. Smart N, Fang ZY, Marwick TH: A practical guide to exercise training for heart patients. J Card Fail. 2003; 9: 142–148.

Megjegyzés: Elegendő a szerző(k) keresztnevének kezdőbetűje, pont nélkül. Az újságok nevét illetően kötelezően a hivatalos rövidítést kell használni. A háromnál több szerző esetén csak az első hármat kell kiírni azt követően et al. rövidítés használható.

***Könyvek***

Szerző(k): Könyv címe. Kiadó neve, Székhelye, Évszám; oldalak.

1. Bánóczy J, Nyárasdy I: Preventív fogászat. 1. kiadás Medicina, Budapest, 1999; 121–152.
2. Scully C, Cawson RA: Medical problem in dentistry. 2nd ed. Wright, Bristol, 1993; 25–45.

***Könyvfejezetek***

Szerző(k): Fejezet címe. In: Szerkesztő(k) neve (szerk.). Könyv címe. Kiadó neve, székhelye, kiadás éve, oldalak.

1. Gera I: A fogágybetegség. In: Bánóczy J, Nyárasdy I (szerk.): Preventív fogászat. 1. kiadás Medicina, Budapest, 1999; 121–192.
2. O’Mulane D: Caries decline in Europe. In: Stösser L (ed.): Kariesdynamik und Kariesrisiko. 3rd ed. Quintessenz, Berlin, 1998; 10–23.

***Internetes források***

A honlap impresszuma [Internet]. A publikálás dátuma. Kiadás. A kiadás helye: [frissítés dátuma; letöltés időpontja]. URL cím

1. British Heart Foundation [Internet]. 1994-2006. London (UK): [frissítve 2006. júl.; letöltés 2006. aug. 25.].

<http://www.bhf.org.uk/>

 ***Internetes folyóirat***

Szerző(k): A publikálás dátuma. Az oldal címe [Internet]. A kiadás helye: kiadó; [frissítés dátuma; letöltés időpontja]. URL cím

1. Lefebvre P: 2002. Molecular and genetic maps of the nuclear genome [Internet]. Durham (NC): Duke University, Department of Biology; [frissítve 2002. dec 11.; letöltés 2003. szept. 5].

<http://www.biology.duke.edu/chlamy_genome/nuclear_maps.html>.

***Internetes adatbázisok***

1. World Health Organization. 2004. Public health response to biological and chemical weapons: WHO guidance [Internet]. Genf (Svájc): World Health Organization; [letöltés 2005. máj. 21.].

http://www.who.int/csr/delibepidemics/biochemguide/en/.

**SZERKEZETI FELÉPÍTÉS (kötelező sorrendben)**

1. **Címlap**: tartalmaznia kell (fentről lefelé) az Egyetem, a Kar és a Tanszék nevét ahol a dolgozat készült, a FOK színes címerét, a diplomamunka címét, a szerző nevét, a témavezető nevét, a Tanszék vezetőjének nevét, a FOK Dékánjának nevét, valamint a dolgozat benyújtásának évét. A címoldal minta letölthető a Kar honlapjáról (<http://dental.med.unideb.hu)>. A dolgozat a témavezető és a hallgató aláírása nélkül nem nyújtható be bírálatra.
2. **Szerzői nyilatkozat a diplomamunka eredetiségéről**: a hallgató büntetőjogi felelőssége tudatában köteles nyilatkozni arról, hogy a diplomamunka az ő önálló munkája és betartotta a szerzői jogra vonatkozó előírásokat *(2.sz. melléklet).* A dolgozatban csatolni kell a címlap után ezt a formanyomtatványt.

Amennyiben az Egyetem a záróvizsgát követően, de még az oklevél kiadása előtt szerez tudomást arról, hogy a hallgató/volt hallgató az idegen szerző művének felhasználására vonatkozó szabályokat megszegve, szakdolgozatát saját önálló műveként tüntette fel, a szakdolgozatra korábban adott érdemjegyet megsemmisíti, és azt elégtelennek minősíti. Erről a döntéséről az intézmény a hallgatót/volt hallgatót írásbeli határozattal értesíti és – maximum két félévig terjedő – határidő kitűzésével felszólítja a szakdolgozat újbóli teljesítésére.

Amennyiben az Egyetem az oklevél kiadását követően szerez tudomást arról, hogy volt hallgatója az idegen szerző művének felhasználására vonatkozó szabályokat megszegve, szakdolgozatát saját önálló műveként tüntette fel, megteszi a szükséges jogi lépéseket az oklevél visszavonása/érvénytelenítése ügyében.

Szükség esetén titkosítási nyilatkozat csatolása. A titkosított szakdolgozatok kezelésének eljárási rendjét a DE TVSZ/5.sz. melléklete tartalmazza. A titkosításhoz kapcsolódó formanyomtatványok, kérelem-minták megtalálhatók:

[*http://www.techtransfer.unideb.hu/diplomamunka-titkositas*](http://www.techtransfer.unideb.hu/diplomamunka-titkositas) oldalon.

1. **Tartalomjegyzék**: tartalmaznia kell a szövegtörzs minden fő- és alfejezetét a hozzájuk tartozó oldalszámmal, említési sorrendben. A diplomadolgozatban következetesen egy jelölési rendszer használandó végig (pl. decimális rendszer). Minden mellékletnek (amennyiben több van, külön jelölendők (pl. 1. melléklet, 2. melléklet, stb.) szerepelnie kell a tartalomjegyzékben.
2. **Rövidítések jegyzéke** (szükség szerint): A magyarázatra szoruló betűszavak, mozaikszavak jegyzéke ABC sorrendben. A definíciók során az angol/latin, a magyar, vagy mindkét jelentést megadhatjuk, de ne keverjük egymással a kettőt.

pl. DIC = disseminalt intravascularis coagulatio VAGY disszeminált intravaszkuláris koaguláció DE NEM disszeminált intravascularis coagulatio

Rövidítést címben és alcímben nem illik használni, ez esetekben mindig írjuk ki a teljes kifejezést.

Minden rövidítést magyarázni kell, az első alkalommal a szövegben ahol az szerepel (még akkor is, ha van rövidítések jegyzéke) és csak azt követően használjuk a rövidítést rutinszerűen.

1. **Szövegtörzs**: A szöveg érthető magyar nyelven, de megfelelő szakmaisággal íródjon. Az orvosi helyesírás az Akadémiai Kiadó által kiadott Orvosi Helyesírási Szótár (1992) alapján történjen, a dolgozat teljes terjedelmében következetesen egységesen.

A szövegtörzs tagolására a különböző jellegű diplomadolgozatok esetén eltérő szabályok érvényesek.

A *saját kísérletes munkák* és *epidemiológiai vizsgálatok*, valamint *kazuisztika* esetén a tudományos diákköri pályamunkánál előírt követelmények az irányadóak (tdk.dote.hu).

*Irodalmi összefoglaló* diplomadolgozatoknál a szöveg tagolására nem adhatók merev szabályok, viszont kötelező itt is a rövid, a téma előzményeit tárgyaló BEVEZETÉSt írni, amelyben megtörténik a témafelvetés, a téma fontosságának, időszerűségének a bemutatása, valamint a témaválasztás indoklása. A Bevezetésnek külön bekezdésben tartalmaznia kell a munka CÉLKITŰZÉSeit. A MÓDSZERTAN című részben fel kell tüntetni az irodalmi források keresésére használt tudományos adatbázisok nevét, a keresési időintervallumot és a kulcsszavakat vagy kifejezéseket, melyekre a keresés történt. A Módszertan című részt a téma kifejtése követi. Alapvető követelmény az irodalmi adatok logikus rendszerezése és értékelő̋ elemzése. Célszerű ezt a részt fejezetekre, ill. alfejezetekre tagolni. Az érdemi részt követően a dolgozatnak tartalmaznia kell legfeljebb 2 oldal terjedelmű ÖSSZEFOGLALÁST, melyben a szerző összegzi a munka célját, legfontosabb eredményeit és következtetéseit.

A szövegben minden állítást, idézett szerzőt számozott irodalmi forrással kell hivatkozni. A számozást a szövegbe kell illeszteni (szögletes zárójelben, a mondat végi pont elé), közvetlenül az említést követően.

Az irodalmi hivatkozások száma minimum 20 legyen. Kizárólag mérvadó szakmai lapban (ez lehet webes folyóirat, adatbázis is) megjelent, lektorált forrást lehet idézni, bizonytalan tudományosságú, ismeretterjesztő szándékú folyóiratok, internetes források kerülendők. Másodlagos források hivatkozása (citáció citálása) csak olyan esetben megengedett, ha az elsődleges forrás végképp nem érhető el, de ilyenkor megfelelően kell rá hivatkozni az irodalomjegyzékben. Szó szerinti idézetek csak idézőjelben és kis terjedelemben (max. 5 sor) elfogadhatók, például egy definíció esetén. Ennél hosszabb terjedelmű idézet a diplomamunka érdemjegyét ronthatja, egy oldalt meghaladó szó szerinti idézet akár a dolgozat visszautasítását eredményezheti.

Amennyiben a változás nélkül átemelt szövegrészek együttesen meghaladják a teljes szöveg 20%-át, a diplomamunka nem nyújtható be. A turnitin.com szoftver segítségével van lehetősége a hallgatónak és a témavezetőnek ellenőrizni az egyezést. Az erről szóló igazolást csatolni kell a diplomadolgozat leadásakor.

Tankönyvekre hivatkozni csak alapismeretek (pl. definíciók, osztályozások, stb.) esetében megengedett.

A dolgozat legyen a szerző önálló munkájának eredménye, tartalmazza a saját gondolatait és szempontjait, ne csupán a különböző irodalmi állítások felsorolása legyen egymás után illesztve, hanem kövessen egy logikai sort és alkosson koherens egységet.

A törzsszövegbe táblázatokat és ábrákat kell illeszteni, amelyek segítséget nyújtanak a szöveg megértéséhez. Ezeknek jó minőségű, saját készítésű vagy megjelölt forrású tartalmaknak kell lenniük (Ábrák/Táblázatok jegyzék). Illusztrációk átvehetők nem lektorált internetes forrásokból is. Minden táblázat és ábra folyamatos számozandó sorszámmal abban a sorrendben, ahogy említésre kerülnek a szövegben (1. ábra, 1. táblázat, 2. ábra, 2. táblázat, stb). Rájuk hivatkozni kell a törzsszövegben. Minden ábrának és táblázatnak kell, hogy legyen informatív címe, jelmagyarázata, a rajtuk szereplő jeleket, számokat és betűket magyarázni kell. Az ezek megértéshez szükséges szöveg szerepelhet az ábra alatt és a szövegtörzsben is.

1. **Köszönetnyilvánítás**
2. **Irodalomjegyzék:** a formai követelményeknél leírtaknak megfelelően. Fontos, hogy minden irodalomra hivatkozni kell a szövegtörzsben.
3. **Ábrák és táblázatok jegyzéke:** Minden ábra és táblázat felsorolandó az Ábrák/Táblázatok jegyzékében (ebben az esetben a törzsszövegben nem szükséges az ábrák/táblázatok alatt hivatkozási számot megadni). A forrás megjelölésekor ebben az esetben elegendő az URL és a letöltés idejének feltüntetése, ha az ábra lektorált folyóiratból származik, akkor referenciájának formájára az Irodalomjegyzék alpontban leírtak az irányadók.

**IDŐBEOSZTÁS, HATÁRIDŐK, AZ ELBÍRÁLÁS MENETE**

**A bekötetlen diplomamunka beadása**

* beadási határidő: december 15.

Kivételesen indokolt esetben a Dékán egyedi kérelem elbírálása alapján a beadási határidőt meghosszabbíthatja. A késve beadott diplomamunka csak a következő határidőhöz tartozó bírálási periódusban véleményezhető.

* helye: FOK Oktatási Titkárság
* leadandó példányszám: 2 db bekötetlen, spirálozott példány papír alapon,

számítógéppel írva

* csatolandó dokumentumok (http://dental.med.unideb.hu vagy www.turnitin.com):
	1. Igazolás a turnitin.com szoftver által talált egyezés mértékéről.
	2. A témavezető írásos jellemzése (hozzáállás, önállóság) a diplomamunka szerzőjéről, a hallgató és a témavezető aláírásával.
	3. Ellenőrző lista a hallgató aláírásával.

**Az elbírálás menete**

A bírálók a dolgozat szerkesztését,logikai felépítését, szakirodalmi megalapozottságát mérlegelik. A bírálati szempontok és a bírálatok formai követelménye megtalálható a Kar honlapján.

A bekötetlen diplomamunkát a beadását követő két héten belül a FOK Oktatási Titkárság a FOK Tanulmányi Bizottság által kijelölt szakértői testület útján felkért 2 hivatalos bírálónak adja ki.

A bírálók az írásos véleményüket 4 héten belül kötelesek elkészíteni a bírálói adatlapnak megfelelően:

* Amennyiben az egyik bíráló nem tartja megfelelő színvonalúnak a dolgozatot, mert az teljes átdolgozást igényelne (elégtelen), akkor harmadik bíráló kijelölése válik szükségessé, akinek 1 hét áll a rendelkezésére kialakítani a véleményét. Az ő minősítése határozza meg a diplomamunka további sorsát.
* Amennyiben két bíráló nem fogadja el a diplomamunkát, az teljes átdolgozást igényel, a dolgozat nem elfogadható, további eljárásra nem bocsátható. Leghamarabb csak a következő határidőhöz tatozó bírálási periódusban adható be újra.
* Két kedvező elbírálás esetén a hallgató a tanév II. félévének első napjáig visszakapja a dolgozatát az opponensi bírálatokkal együtt. Ezt követően témavezetőjével konzultálva köteles elvégezni a javításokat.

**A bekötött (javítatlan, javított/átírt) diplomamunka** **beadása**

* beadási határideje: a II. félév 5. oktatási hetének első napja

A beadási határidőt a FOK Dékánja maximum 2 héttel hosszabbíthatja meg egyedi kérelem pozitív elbírálása alapján, mely során a DE Hallgatói Térítési és Juttatási Szabályzatában meghatározott díjat kell fizetni. Amennyiben a hallgató a végleges diplomamunka beadási határidőt elmulasztja, vagy diplomamunkáját nem tudja sikeresen megvédeni, szigorlatait tovább folytathatja, de államvizsgát nem tehet. A következő diplomamunka beadási határidő június 20-a. A diplomamunka védést az augusztusi államvizsga időpontjáig le kell bonyolítani. Az év során több diplomamunka beadási lehetőség nincs.

* helye: FOK Oktatási Titkárságra
* leadandó példányszám: 2 db bekötött
* csatolandó dokumentumok (http://dental.med.unideb.hu vagy www.turnitin.com):
	1. A diplomamunka összefoglalása nyomtatott formában (maximum 2 oldal terjedelemben).
	2. Új igazolás a „Turnitin” szoftver által talált egyezés mértékéről (amennyiben a bírálók változtatást kértek a törzsszövegben).
	3. Témavezetői jellemzés IV.
	4. Szükség esetén titkosítási nyilatkozat.
* A diplomamunka elektronikus pdf formátumú változatát a hallgató köteles feltölteni a Debreceni Egyetem Elektronikus archívumába (DEA) a [http://dea.lib.unideb.hu/dea/handle/2437/85081címre](http://dea.lib.unideb.hu/dea/handle/2437/85081c%C3%ADmre) a védést követően, melynek időpontjáról a Dékán dönt.

Az eredeti bírálók újból átnézik a dolgozatot, ismét bírálatot írnak, mely figyelembe veszi mindkét változatot, a javításokat, és nyilatkozik, hogy a diplomamunka védésre bocsátható-e, és ha igen, milyen érdemjeggyel. A bírálók kötelesek a második bírálatában legalább két kérdést is feltenni. A válaszokat a hallgató a védésen olvassa fel.

A diplomamunka védésekre a FOK biztosít helyiséget épületében. A védés időpontját a Dékán hirdeti ki. A védés 3 tagú bizottság előtt történik, melynek tagjai a Dékán által felkért oktató (elnök) és a bírálók. A védésre a témavezetőt is meg kell hívni. Jelen van a koordinátor is. A védés időtartama 30 perc, a hallgató maximum 5 percben szabad előadásként ismerteti dolgozatát. Ezután az opponensek ismertetik a bírálat lényeges elemeit és a javasolt érdemjegy indoklását. Ezt követően a hallgató felolvassa a bírálatokra és kérdésekre adott válaszát, melyet a bírálók szóban véleményeznek, illetve esetlegesen újabb kérdést/kérdéseket tesznek fel.

A bizottság zárt ülésen értékeli a diplomamunkát. Az érdemjegy a bírálók javaslata, a témavezetői jellemzés és a védésen előadott prezentáció figyelembe vételével születik meg, az elnök jóváhagyásával. A hallgató ezen nem vesz részt. Jegyzőkönyvet készítenek 2 példányban, mely tartalmazza a hallgató nevét, a diplomamunka címét, a védés helyét és időpontját, a bizottság tagjai által feltett kérdéseket és a bizottság által elfogadott érdemjegyet.

A jegyzőkönyv mellékletét képezik a bírálatok és a bírálatokra adott válaszok (2-2 példányban aláírva). A diplomamunka egyik példány a FOK Oktatási Titkárságon marad, a másik példányt a hallgató visszakapja.

 DE TVSZ/5. sz. melléklete

**A TITKOSÍTOTT SZAKDOLGOZATOK KEZELÉSÉNEK**

**ELJÁRÁSI RENDJE**

1. **A szakdolgozat titkosításának kérelme**
	1. Ha a hallgató olyan bizalmasnak minősülő információkat, adatokat rögzít a szakdolgozatában, amelyek zártkörű kezelése (a továbbiakban: titkosítása) indokolt, a szakdolgozat nyilvánosságra hozatala méltányolható okból a jelen szabályzat rendelkezései szerint késleltethető.
	2. A szakdolgozat titkosítása történhet:
2. harmadik személyek üzleti vagy egyéb jelentős érdekeinek védelme érdekében
3. az Egyetem érdekeltségébe tartozó kutatási eredmények és szellemi alkotások védelme érdekében
4. minősített vagy minősítéssel védhető adatok védelme érdekében.
	1. Különös méltánylást érdemlő esetben a szakdolgozat védése is zártkörűvé nyilvánítható. Egyebekben a szakdolgozat védése nyilvános.
	2. A szakdolgozat titkosítását legkésőbb a szakdolgozat védése előtt 30 nappal lehet kérni. A szakdolgozat titkosítására irányuló kérelmet a hallgató témavezetője (konzulens) vagy a Technológia- és Tudástranszfer Központ vezetője (1.2. pont b) esetben) írásban terjeszti elő a kari dékánnak címezve a szabályzat mellékletét képező űrlapon.
	3. A szakdolgozat titkosításához kapcsolódó formanyomtatványok, kérelem-minták megtalálhatók a <http://www.techtransfer.unideb.hu/diplomamunka-titkositas> oldalon.
	4. A titkosítási kérelemnek tartalmaznia kell:
5. a titkosítás szükségességének részletes indoklását, különös tekintettel arra, hogy miért elkerülhetetlen a bizalmas információk szakdolgozatban történő szerepeltetése
6. a titokgazda nyilatkozatát arról, hogy mely információk minősülnek bizalmasnak és arról, hogy a hallgató a szakdolgozatában a bizalmas információkat felhasználhatja
7. a hallgató és a titokgazda nyilatkozatát arról, hogy tudomásul vették a jelen szabályzatban foglaltakat és a titkosítás tényét
8. nyilatkozatot arról, hogy kérik-e a szakdolgozat védésének titkosítását.
	1. A szakdolgozat titkosításáról és a szakdolgozat megvédésének zártkörűvé nyilvánításáról a kari dékán dönt.
	2. A titkosítás a védés napjától számított 5 év időtartamra engedélyezhető, mely indokolt esetben – az öt év lejártát megelőző újabb kérelem benyújtásával – meghosszabbítható. Az újabb kérelmet az 1.4. pont szabályai szerint kell benyújtani legkésőbb 30 nappal a titkosítás időtartamának lejárta előtt. A szakdolgozat – különösen jelentős érdekek védelme vagy egyéb különös méltánylást igénylő esetben – újabb 5 év időtartamra titkosítható. A minősített adatok védelme kapcsán a minősített adat védelméről szóló 2009. évi CLV. törvény rendelkezései irányadók.
9. **Titkosított szakdolgozat megvédése**
	1. A titkosított szakdolgozat esetében a szakdolgozatot csak a témavezető, a bírálók és a bíráló bizottság tagjai ismerhetik meg, akik írásban vállalják, hogy a szakdolgozatban szereplő bizalmas információkat megőrzik, és azt nem hozzák nyilvánosságra, illetve harmadik személyek tudomására.
	2. A titkosított szakdolgozat megvédésén csak az értékelő bizottság tagjai, a témavezető és a hallgató lehetnek jelen.
	3. A titkosított szakdolgozat védése során a kari oktatási hivatal vezetője felelős a titoktartási nyilatkozatok beszerzéséért, megőrzéséért és a védés zártkörű lefolytatásáért.
	4. A titkosított szakdolgozat nyomtatott formában benyújtott példányait a hallgató a szakdolgozat megvédését követően visszakapja.
10. **A titkosított szakdolgozat megőrzése**
	1. A titkosított szakdolgozatot kizárólag elektronikus formában kell tárolni a DEA-ba, ahol lehetőséget kell nyújtani a titkosításnak megfelelő megtekintési jogosultságok és határidők beállításához. A titkosított szakdolgozat kapcsán az alábbi adatok kerülnek nyilvánossága:
11. a szakdolgozat címe, a szerző és témavezető neve és a védés időpontja
12. a titkosítás ténye és a titkosítás határidejének várható lejárta.
	1. A titkosított szakdolgozat feltöltése a hallgató feladata.
	2. A szakdolgozat titkosításnak megfelelő tárolásáról a DEA üzemeltetője gondoskodik.
	3. [[1]](#footnote-1)Amennyiben a szakdolgozat megírásához adatot szolgáltató, vagy valamilyen üzleti titkot átadó harmadik személy ragaszkodik titoktartási megállapodás megkötéséhez valamelyik karral, melynek értelmében az átadott titok a szakdolgozat bírálóin kívül más személyek által nem megismerhető, abban az esetben a hallgató az illetékes kar dékánjának engedélyével mentesülhet a DEA-ba történő feltöltés kötelezettsége alól. A dékán ugyanakkor felel azért, hogy a szakdolgozat elektronikus változata megfelelő módon őrzésre kerüljön. A hallgató köteles a szakdolgozathoz csatolni a titoktartásra vonatkozó megállapodást.

A titkosítás időtartamának leteltét követően a szakdolgozatot az általános szabályoknak megfelelően kell tárolni és ahhoz a megfelelő hozzáférést biztosítani.

Debrecen, 2018. február 1.

Dr. Szilvássy Zoltán

rektor

1. Beiktatta a 16/2013, (XII:19.) sz. szenátusi határozat; hatályos 2013. december 20-tól. [↑](#footnote-ref-1)